
ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

209. Λήψη μέτρων για την ασφάλεια της υπεραστικής 


συγκοινωνίας. 1 

210. Καθορισμός κατά ενιαίο τρόπο της διαδικασίας 
πιστοποίησης της αναπηρίας για τη χορήγηση 
Κάρτα Αναπηρίας. 2 


ΑΠΟΦΑΣΕΙΣ 

Τροποποίηση της αποφ. ΕΝΠΘ 564/5/23.11.95, όπως 
ισχύει, σχετικά με τη συμμετοχή των πιστωτικών 
ιδρυμάτων στο μετοχικό κεφάλαιο επιχειρήσεων 

του χρηματοπιστωτικού τομέα. 3 

Έγκριση ίδρυσης Γραφείου Αντιπροσωπείας της 
Εθνικής Τράπεζας Επενδύσεων Βιομηχανικής 
Αναπτύξεως ΑΕ στο Βουκουρέστι της Ρουμανίας 4 
Έγκριση ίδρυσης Γραφείου Αντιπροσωπείας της 
Εθνικής Τράπεζας Επενδύσεων Βιομηχανικής 
Αναπτύξεως ΑΕ στο Βελιγράδι της Ομοσπονδια¬ 
κής Δημοκρατίας της Γιουγκοσλαβίας. 5 

α) Σύσταση Ανώνυμης Εταιρείας Πρακτορείας Επιχει¬ 
ρηματικών Απαιτήσεων υπό την επωνυμία «Λαϊκή 
Ρεοίοπηρ Ανώνυμη Εταιρεία Πρακτορείας Επι¬ 
χειρηματικών Απαιτήσεων» και β) συμμετοχή της 
Ευρωπαϊκής Λαϊκής Τράπεζας ΑΕ στο μετοχικό 
κεφάλαιο της υπό σύσταση εταιρείας. 6 


ΠΡΟΕ ΔΡΙΚΑ ΔΙΑΤΑΓ ΜΑΤΑ 

(ΐ) 

Λήψη μέτρων για την ασφάλεια της υπεραστικής 
συγκοινωνίας. 

Ο ΠΡΟΕΔΡΟΣ 

ΤΉΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις του άρθρου 12 παρ. 2, εδαφ. β’ για τα α¬ 
ναγκαία μέτρα ασφάλειας της υπεραστικής συγκοινω¬ 
νίας και του εδαφίου δ’ περί καταρτισμού και εγκρίσεως 


προγράμματος εκτελεστέων έργων του Ν.3155/55 «Περί 
κατασκευής και συντηρήσεως οδών» (ΦΕΚ Α’ 63). 

2) Τις διατάξεις του άρθρου 27 του Ν. 2081/1992 (ΦΕΚ 
Α’ 154). 

3) Το γεγονός ότι από τις διατάξεις του παρόντος δεν 
προκαλείται δαπάνη εις βάρος του Κρατικού προϋπολο¬ 
γισμού. 

4) Την υπ’ αριθ. 109/1998 γνωμοδότηση του Συμβου¬ 
λίου της Επικράτειας μετά από πρόταση του Υπουργού 
Περιβάλλοντος, Χωροταξίας και Δημοσίων Έργων, απο¬ 
φασίζουμε: 

ΑΡΘΡΟ 1 

1. Για την εφαρμογή των διατάξεων του παρόντος δια¬ 
τάγματος και σύμφωνα μετά άρθρα 2 και 3του Ν. 3155/55 
«Περί κατασκευής και συντηρήσεως οδών», το Εθνικό και 
Επαρχιακό Οδικό Δίκτυο της Χώρας ανάλογα με τη ση¬ 
μασία του για τη συγκοινωνία, τις μεταφορές, την οικονο¬ 
μία της Χώρας και την Εθνική “Αμυνα, σε συνδυασμό μετά 
γεωμετρικά μεγέθη του, τον αναμενόμενο κυκλοφοριακό 
φόρτο και τα ειδικότερα κριτήρια, τα οποία κατά περί¬ 
πτωση αναφέρονται κατωτέρω, κατατάσσεται σε κατη¬ 
γορίες με τη διαδικασία που ορίζεται στο άρθρο αυτό, ως 
εξής: 

α) Βασικό Εθνικό Οδικό Δίκτυο είναι το τμή μα εκείνο του 
Εθνικού Οδικού Δικτύου που συνδέει τη χώρα με άλλες ε¬ 
πικράτειες, απ’ ευθείας ή με παρέμβαση πορθμείων ή τα 
σπουδαιότερα αστικά κέντρα μεταξύ τους. 

β) Δευτερεύον Εθνικό Οδικό Δίκτυο είναι το τμήμα εκεί¬ 
νο του Εθνικού Οδικού Δικτύου που συνδέει βασικούς ε¬ 
θνικούς οδικούς άξονες μεταξύ τους ή με μεγάλα αστικά 
κέντρα, λιμάνια, αεροδρόμια ή με τόπους εξαιρετικού 
τουριστικού ενδιαφέροντος ή είναι οδικοί άξονες για 
τους οποίους έχει γίνει παραλλαγή με Βασικό Εθνικό 
Οδικό Δίκτυο. 

γ) Τριτεύον Εθνικό Οδικό Δίκτυο είναι το τμήμα εκείνο 
του Εθνικού Οδικού Δικτύου που έχει αντικατασταθεί με 
νέες χαράξεις Εθνικού Οδικού Δικτύου ή εξυπηρετεί με¬ 
τακινήσεις σε περιοχές με αρχαιολογικό, τουριστικό, ι¬ 
στορικό ή αναπτυξιακό ενδιαφέρον. 

δ) Πρωτεύον Επαρχιακό Οδικό Δίκτυο είναι το τμήμα ε¬ 
κείνο του Επαρχιακού Οδικού Δικτύου που συνδέει αστι¬ 
κά κέντρα με το Εθνικό Οδικό Δίκτυο, καθώς και περιοχές 









με αρχαιολογικό, τουριστικό, ιστορικό ή αναπτυξιακό εν¬ 
διαφέρον. 

ε) Δευτερεύον Επαρχιακό Οδικό Δίκτυο είναι το τμήμα 
εκείνο του Επαρχιακού Οδικού Δικτύου, που συνδέει 
Δήμους ή Κοινότητες, εκτός της πρωτεύουσας του Νο¬ 
μού, μεταξύ τους. 

2. Το Εθνικό Οδικό Δίκτυο κατατάσσεται σε Βασικό, 
Δευτερεύον και Τριτεύον, με απόφαση του Υπουργού Πε¬ 
ριβάλλοντος, Χωροταξίας και Δημοσίων Έργων μετά από 
σύμφωνη γνώμη του Συμβουλίου Δημοσίων Εργων και 
δημοσιεύεται στην Εφημερίδα της Κυβερνήσεως. 

3. Το Επαρχιακό Οδικό Δίκτυο κατατάσσεται σε πρω¬ 
τεύον και δευτερεύον με απόφαση του Υπουργού Περι¬ 
βάλλοντος, Χωροταξίας και Δημοσίων Εργων, ύστερα α¬ 
πό εισήγηση του Γενικού Γραμματέα Περιφέρειας, μετά 
από πρόταση των κατά τόπους αρμοδίων Νομαρχών και 
γνωμοδότηση του Νομαρχιακού Συμβουλίου Δημοσίων 
Εργων και δημοσιεύεται στην Εφημερίδα της Κυβερνή¬ 
σεως. 

ΑΡΘΡΟ 2 

1. Η ελάχιστη απόσταση των κτιρίων, από τους άξονες 
των οδών ή τα όριά τους σε όσες περιπτώσεις προβλέπε- 
ται, τα οποία κτίρια βρίσκονται σε εκτός εγκεκριμένου 
σχεδίου περιοχές και εκτός ορίων οικισμών, ορίζεται ως ε¬ 
ξής: , / , 

α) Στο Βασικό Εθνικό Οδικό Δίκτυο, 60 μέτρα απο τον α- 
ξο να της οδού και όχι λιγότερο των 40 μέτρων από το όριο 
αυτής. 

β) Στο Δευτερεύον Εθνικό Οδικό Δίκτυο, 45 μέτρα απο 
τον άξονα της οδού και όχι λιγότερο των 30 μέτρων από 
το όριο αυτής. 

γ) Στα τμήματα του Εθνικού Οδικού Δικτύου που έχουν 
χαρακτηρισθεί και κατασκευασθεί ως αυτοκινητόδρομοι 
ή οδοί ταχείας κυκλοφορίας, όπως ορίζονται στο Ν. 
2094/92, με παράπλευρες οδούς (5.Η.) σε επαφή με την 
κύρια οδό ή και σε απόσταση από αυτή, τα κτίρια τοποθε¬ 
τούνται στην οριζόμενη ως άνω απόσταση από τον άξονα 
της κυρίας οδού και 20 μέτρα από τον άξονα της παρα¬ 
πλεύρου. 

Στην περίπτωση που δεν έχουν κατασκευασθεί παρά¬ 
πλευρες οδοί ισχύουν οι αποστάσεις των παρ. (Ια) και 
(1 β) του παρόντος άρθρου. 

δ) Στο Τριτεύον Εθνικό και στο Εθνικό Οδικό Δίκτυο των 
νήσων πλην Κρήτης, Εύβοιας, Ρόδου, Κέρκυρας, 30 μέ¬ 
τρα από τον άξονα της οδού. 

ε) Στις χαρακτηρισμένες ως παράπλευρες οδούς (5.Β.) 
του Εθνικού Οδικού Δικτύου, εκτός των αυτοκινητοδρό¬ 
μων και των οδών ταχείας κυκλοφορίας, 20 μέτρα απότον 
άξονα της παράπλευρης οδού, εφόσον έχει κατασκευα- 
σθεί. 

στ) Στο Πρωτεύον Επαρχιακό Οδικό Δίκτυο, 20 μέτρα α¬ 
πό τον άξονα της οδού. 

ζ) Στο Δευτερεύον Επαρχιακό Οδικό Δίκτυο και στο 
Επαρχιακό Οδικό Δίκτυο των νήσων πλην Κρήτης, Εύ¬ 
βοιας, Ρόδου, Κέρκυρας και σε ολόκληρο το Δημοτικό ή 
Κοινοτικό Οδικό Δίκτυο, 15 μέτρα από τον άξονα της ο¬ 
δού. 

η) Στο Οδικό Δίκτυο των νήσων που αποτελούν διοικητι¬ 
κά ένα Δήμο ή μία Κοινότητα ή έχουν πληθυσμό, σύμφω¬ 
να με την τελευταία απογραφή, μικρότερο των 5.000 κα¬ 
τοίκων, είναι δυνατόν να καθορίζεται με απόφαση του 
Νομάρχη μετά από γνώμη των οικείων Δημοτικών ή Κοινο¬ 


τικών Συμβουλίων της νήσου, απόσταση μικρότερη των 
15 μ. από τον άξονα της οδού και πάντως όχι μικρότερη 
των 10 μέτρων, αφού συνεκτιμηθούν οιπολεοδομικές, πε¬ 
ριβαλλοντικές και κυκλοφοριακές συνθήκες. 

θ) Σε περίπτωση που από την εφαρμογή των διατάξεων 
περί εκτός σχεδίου δόμησης προκύπτουν μεγαλύτερες α¬ 
ποστάσεις κτιρίων και εγκαταστάσεων από τον άξονα ή το 
όριο της οδού, εφαρμόζονται οι διατάξεις αυτές από τις 
οποίες προκύπτουν οι μεγαλύτερες αποστάσεις. 

2. Η ελάχιστη απόσταση των κτιρίων, από τους άξονες 
των οδών ή τα όριά τους σε όσες περιπτώσεις προβλέπε- 
ται, τα οποία κτίρια βρίσκονται σε περιοχές μέσα στα όρια 
οικισμών προ υφισταμένων του 1923, χωρίς εγκεκριμένο 
σχέδιο πόλης ή μέσα στα όρια οικισμών κάτω των 2.000 
κατοίκων οριοθετημένων σύμφωνα με το από 24-4-85 
Π.Δ. (ΦΕΚ181 /Δ/85) όπως ισχύει, ορίζεται ως εξής: 

α) Στο Βασικό Εθνικό Οδικό Δίκτυο 30 μέτρα από τον ά¬ 
ξονα της οδού και όχι λιγότερο των 20 μέτρων από το όριό 

β) Στο Δευτερεύον Εθνικό Οδικό Δίκτυο 15 μέτρα απο 
τον άξονα της οδού. 

γ) Στο Τριτεύον Εθνικό Οδικό Δίκτυο και το Εθνικό Οδικό 
Δίκτυο των νήσων πλην Κρήτης, Εύβοιας, Ρόδου και Κέρ¬ 
κυρας, 10 μέτρα απότον άξονα της οδού. 

δ) Στα τμήματα του Εθνικού Οδικού Δικτύου που έχουν 
χαρακτηρισθεί και κατασκευασθεί ως αυτοκινητόδρομοι 
ή οδοί ταχείας κυκλοφορίας, όπως ορίζονται στο Ν. 
2094/92, με παράπλευρες οδούς (δ.Β.) σε επαφή με την 
κύρια οδό ή σε απόσταση από αυτή, τα κτίρια τοποθετού¬ 
νται στις οριζόμενες στις παραγράφους (α), (β) και (γ) α¬ 
ποστάσεις από τον άξονα της κύριας οδού και 10 μέτρα α¬ 
πό τον άξονα της παραπλεύρου. 

Στην περίπτωση που δεν έχουν διαμορφωθεί παρά¬ 
πλευρες οδοί, ισχύουν οι αποστάσεις των περιπτώσεων 
(2α), (2β) και (2γ) του παρόντος άρθρου. 

ε) Στο Πρωτεύον Επαρχιακό Οδικό Δίκτυο 10 μέτρα από 
τον άξονα της οδού. Σε οδούς με μικρό κυκλοφοριακό 
φόρτο και σε περίπτωση που διασφαλίζεται η ασφαλής 
κυκλοφορία των οχημάτων είναι δυνατόν με απόφαση του 
Γενικού Γραμματέα της Περιφέρειας να ορίζεται απόστα¬ 
ση μικρότερη των 10 μέτρων από τον άξονα της οδού και 
πάντως όχι μικρότερη των 3 μέτρων από το όριο της οδού, 
συνεκτιμώντας τις πολεοδομικές, περιβαλλοντικές και 
κυκλοφοριακές συνθήκες. Η απόφαση αυτή εκδίδεται με¬ 
τά από εισήγηση των αρμοδίων υπηρεσιών για θέματα πο¬ 
λεοδομίας και συντήρησης της οδού και γνωμοδότηση 
των αρμοδίων Περιφερειακών Συμβουλίων και Επιτρο¬ 
πών. Οι εισηγήσεις αυτές θα είναι τεκμηριωμένες σύμφω¬ 
να με τις ισχύουσες προδιαγραφές των πολεοδομικών με¬ 
λετών. 

στ) Στο Δευτερεύον Επαρχιακό Οδικό Δίκτυο, στο 
Επαρχιακό Οδικό Δίκτυο των Νήσων πλην Κρήτης, Εύ¬ 
βοιας, Ρόδου και Κέρκυρας 3 μέτρα από το όριο της οδού. 

Είναι δυνατόν για λόγους κυκλοφορίας να ορίζεται με¬ 
γαλύτερη απόσταση, με απόφαση του Γ ενικού Γ ραμμα- 
τέα Περιφέρειας ύστερα από εισηγήσεις των αρμοδίων υ¬ 
πηρεσιών για θέματα πολεοδομίας και συντηρησηςτης ο¬ 
δού και γνωμοδότηση των αρμοδίων Περιφερειακών 
Συμβουλίων και Επιτροπών. 

ζ) Στις Κύριες Δημοτικές ή Κοινοτικές οδούς 3 μέτρα α¬ 
πό το όριο της οδού ή η απόσταση που καθορίζεται από 
τη διαμορφωμένη με πυκνή δόμηση σε ικανό μήκος οικο¬ 
δομική γραμμή. 

Οι Κύριες Δημοτικές ή Κοινοτικές οδοί χαρακτηρίζονται 
μεαπόφασητου Νομάρχη, ύστερα από γνωμοδότηση του 
Συμβουλίου Χωροταξίας Οικισμού και Περιβάλλοντος 
του Νομού και είναι οι Δημοτικές ή Κοινοτικές οδοί που ε¬ 
ξυπηρετούν την υπεραστική συγκοινωνία. 

η) Στους παράπλευρους δρόμους (5.Ρ.) του Οδικού 
Δικτύου εκτός των αυτοκινητοδρόμων και οδών ταχείας 
κυκλοφορίας 6 μέτρα από το όριο της οδού. 

3) Το όριο της οδού είναι το όριο απαλλοτρίωσης. Στην 
περίπτωση που το όριο της απαλλοτρίωσης δεν είναι κα¬ 
θορισμένο, ως όριο της οδού ορίζεται το σημείο συνά¬ 
ντησης του εξωτερικού άκρου της τάφρου ή του πρανούς 
του εκχώματος ή επιχώματος με το φυσικό έδαφος. 

4) Οι διατάξεις του άρθρου 2 του παρόντος Διατάγμα¬ 
τος δεν ισχύουν: 

α) για τους παραδοσιακούς οικισμούς, τα παραδοσιακά 
τμήματα οικισμών και τα ιστορικά κέντρα πόλεων, 

β) για τους αξιόλογους οικισμούς, όπως αυτοί κατηγο¬ 
ριοποιούνται και οριοθετούνται με απόφαση Νομάρχη, 
σύμφωνα με το Π.Δ. της 24-4-85 (ΦΕΚ 181 Δ/85) όπως ι¬ 
σχύει. 

5) Σε νομίμως υφιστάμενα κτίρια που βρίσκονται σε α¬ 
ποστάσεις μικρότερες από αυτές που ορίζονται παραπά¬ 
νω, επιτρέπονται μόνο εργασίες για λόγους υγιεινής και 
χρήσης, στο τμήμα τους που εμπίπτει στις ελάχιστες ως 
άνω αποστάσεις. 

6) Οι αποστάσεις που προβλέπονται στηνπαρ. 1 του πα¬ 
ρόντος άρθρου για το Εθνικό οδικό δίκτυο, θα πρέπει να 
τηρούνται ως ελάχιστες και στις περιπτώσεις που έχουμε 
α) επεκτάσεις εγκεκριμένων σχεδίων πόλεων, β) πολεο¬ 
δόμηση περιοχών και γ) πολεοδόμηση κατ' επέκταση ο¬ 
ρίων οικισμών, καθώς και στις οδούς που προβλέπονται 
στις πολεοδομικές μελέτες των παραπάνω (α), (β) και (γ) 
περιπτώσεων ως παρακαμπτήριοι των Εθνικών. 

Η παραπάνω παρ. 6 του παρόντος άρθρου δεν εφαρ¬ 
μόζεται στα νησιά πλην Κρήτης, Εύβοιας, Ρόδου και 
Κέρκυρας. 

ΑΡΘΡΟ 3 

1) Οι αποστάσεις που προβλέπονται στο άρθρο 2 του 
παρόντος, εφαρμόζονται και στις περιπτώσεις κατασκευ¬ 
ής έργων στο Εθνικό ή Επαρχιακό οδικό δίκτυο αντίστοι¬ 
χα. 

Τέτοια έργα είναι οι νέοι οδικοί άξονες, οδοί παρακα¬ 
μπτήριοι, περιμετρικοί συνδετήριοι, κυκλοφοριακοί κόμ¬ 
βοι, βελτιώσεις υφισταμένων οδικών τμημάτων, που προ- 
βλέπονται από εγκεκριμένα ρυθμιστικά σχέδια ή Γ.Π.Σ. ή 
σχέδια χρήσεων γης και περιλαμβάνουν τα εντός ή εκτός 
εγκεκριμένου σχεδίου πόλης τμήματα οδών. 

2) Η εφαρμογή των διατάξεων της προηγούμενης πα¬ 
ραγράφου αρχίζει από τη δημοσίευση στην Εφημερίδα 
της Κυβερνήσεως, Απόφασης του Υπουργού ΠΕΧΩΔΕ, 
του Γ ενικού Γ ραμματέα Περιφέρειας ή του Νομάρχη, η ο¬ 
ποία συνοδεύεται από την εγκεκριμένη μελέτη (η οποία 
θα είναι σε στάδιο προμελέτης ή οριστικής μελέτης επίτο- 
πογραφικού υποβάθρου) με καθορισμένο τον άξονα και 
τη ζώνη διέλευσης του έργου και προγραμματιζόμενο 
χρόνο υλοποίησης του έργου όχι πέραν της τετραετίας 
δυνάμενο να ανανεωθεί μία φορά μόνο. 

3) Από την έκδοση της σχετικής απόφασης (η οποία εκ- 
δίδεται μετά την έγκριση του σταδίου Προμελέτης ή 
Οριστικής μελέτης επίτοπογραφικού υποβάθρου) δεν ε¬ 
πιτρέπεται η έκδοση οικοδομικών αδειών για ανέγερση 


κτιρίων και εκτέλεση οικοδομικών εργασιών στη ζώνη διέ¬ 
λευσης της οδού. 

ΑΡΘΡΟ 4 

1) Απάτην ισχύ του διατάγματος αυτού καταργούνται: 
α) Το Β.Δ. της 26ης Αυγούστου/8 Σεπτεμβρίου 1936 

(ΦΕΚ392) όπως τροποποιήθηκε και συμπληρώθηκε μετα¬ 
γενέστερα. 

β) Το άρθρο 1 του Β.Δ. της 23 Οκτωβρίου/14 Νοεμβρίου 
1959 (ΦΕΚ 252) όπως τροποποιήθηκε και συμπληρώθηκε 
μεταγενέστερα. 

γ) Κάθε άλλη διάταξη που αντίκειται στις διατάξεις του 
παρόντος. 

2) Οικοδομικές άδειες που έχουν εκδοθεί έως την ισχύ 
του παρόντος διατάγματος με προγενέστερες διατάξεις 
και ισχύουν μπορούν να εκτελούνται ή αναθεωρούνται με 
ή χωρίς αύξηση του όγκου τους σύμφωνα με τις προϊσχύ- 
ουσες διατάξεις. Επίσης σύμφωνα με τις προϊσχύουσες 
διατάξεις μπορούν να εκδίδονται, εκτελούνται ή αναθεω¬ 
ρούνται με ή χωρίς αύξηση του όγκου του κτιρίου οι άδει¬ 
ες εφόσον κατά το χρόνο που ισχύουν οι προγενέστερες 
διατάξεις: 

α) έχει υποβληθεί στην αρμόδια Πολεοδομική Υπηρεσία 
αίτηση με όλα τα σχέδια και τα δικαιολογητικά που απαι¬ 
τούνται από τις σχετικές διατάξεις ή 
β) έχουν θεωρηθεί από την αρμόδια Πολεοδομική 
Υπηρεσία τα σχέδια του προελέγχου που προβλέπονται 
από τις σχετικές διατάξεις ή 
γ) έχει εγκριθεί από τον αρμόδιο, κατά περίπτωση, φο¬ 
ρέα μέσα στην τελευταία τριετία και ισχύει μελέτη ειδικού 
κτιρίου σχετική με τη λειτουργικότητάτου, με ή χωρίςπα- 
ρεκκλίσεις με βάση προϊσχύουσες διατάξεις ή 
δ) έχει υποβληθεί στην αρμόδια κατά περίπτωση Υπη¬ 
ρεσία αίτηση με πλήρη αρχιτεκτονική μελέτη, μέσα στην 
τελευταία διετία, για έγκριση η οποία είναι αναγκαία σύμ¬ 
φωνα με τις σχετικές διατάξεις για τη χορήγηση άδειας οι¬ 
κοδομής ή 

ε) αν αφορά ανέγερση κτιρίου, για το οποίο έχει προκη¬ 
ρυχθεί αρχιτεκτονικός διαγωνισμός βάσει της με αριθ. 
Ε.27960/665/7/30-9-1970 (ΦΕΚ Β 684) απόφασης Υπουρ¬ 
γού Δημοσίων Έργων ή μετά από πρόσκληση εκδήλωσης 
ενδιαφέροντος βάσει του άρθρου 11, παρ. 5 του Ν. 
716/1977 (ΦΕΚ295/Α). 

Στην περίπτωση (β) οι προϊσχύουσες διατάξεις εφαρμό¬ 
ζονται αν η αίτηση για τη χορήγηση της οικοδομικής άδει¬ 
ας με όλα τα απαιτούμενα σχέδια και δικαιολογητικά υπο¬ 
βληθεί μέσα σε προθεσμία ενός έτους από την κατάργηση 
των αντίστοιχων προγενέστερων διατάξεων, ενώ στις πε¬ 
ριπτώσεις γ, δ και ε η προθεσμία αυτή είναι δύο έτη. 

Στην πιο πάνω περίπτωση (α) οι προϊσχύουσες διατά¬ 
ξεις εφαρμόζονται, εφόσον δεν τεθεί ο φάκελλος στο αρ¬ 
χείο σύμφωνα με τις οικείες διατάξεις. 

4) Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

5) Στον Υπουργό Περιβάλλοντος, Χωροταξίας και 
Δημοσίων Έργων αναθέτουμε τη δημοσίευση και εκτέλε¬ 
ση του παρόντος Διατάγματος. 

Αθήνα, 24 Ιουνίου 1998 
Ο ΠΡΟΕΔΡΟΣ ΤΗΣ ΔΗ ΜΟΚΡΑΤΙΑΣ 

ΚΩΝΣΤΑΝΤΊΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΩΝΣΤ. ΛΑΛ1ΩΤΗΣ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 210 

Καθορισμός κατά ενιαίο τρόπο της διαδικασίας πιστοποί¬ 
ησης της αναπηρίας για τη χορήγηση Κάρτας Αναπη- 
ρίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη τις διατάξεις: 

1. Του άρθρου 23 του Ν. 2556/1997 «Μέτρα κατά της ει- 
σφοροδιαφυγής, διασφάλιση εσόδων Ι.Κ.Α. και άλλα 
θέματα» (ΦΕΚ270Α71997), όπως αυτό τροποποίησε την 
παράγραφο 3 του άρθρου 4 του Ν. 2430/1996 «Καθιέ¬ 
ρωση της 3ης Δεκεμβρίου ως ημέρας Ατόμων με Ειδικές 
Ανάγκες. Θέσπιση του θεσμού της Κάρτας Αναπηρίας και 
άλλες διατάξεις» (ΦΕΚ 156Α71996). 

2. Του άρθρου 23 (παρ. 1 εδ. στ’) του Ν. 1558/1985 
«Κυβέρνηση και Κυβερνητικά Όργανα» (ΦΕΚ 137Α7- 
1985). 

3. Του άρθρου 29Α’του Ν. 1558/1985 (ΦΕΚ 137Α’), όπως 
προστέθηκε με το άρθρο 27 του Ν. 2081/1992 (ΦΕΚ 
154Α’) και τροποποιήθηκε με το άρθρο 1 παρ. 2 του Ν. 
2469/1997 (ΦΕΚ38Α’). 

4. Την υπ’ αριθ. 1107147/1239/0006Α/4.10.1997 απόφα¬ 
ση «Ανάθεση αρμοδιοτήτων του Υπ. Οικονομικών στους 
Υφυπουργούς Οικονομικών» (ΦΕΚ 922Β71996). 

5. Το γεγονός ότι από τις διατάξεις του παρόντος 
Π.Δ/τος, όπως προκύπτει και απότην υπ’ αριθμ. ΔΥ5α/οικ. 
185/7.1.98 βεβαίωση της Δ/νσης Οικονομικού του Υπουρ¬ 
γείου Υγείας και Πρόνοιας, προκαλείται δαπάνη σε βάρος 
του Κρατικού Προϋπολογισμού, η οποία εκτιμάται ότι θα 
ανέλθει στο ποσό των 803.000.000 δραχμών σε ετήσια βά¬ 
ση και για τα οικονομικά έτη 1999,2000,2001 και το ποσό 
των 324.000.000 δραχμών για κάθε επόμενο έτος. 

Το 1998 δεν θα προκύψει δαπάνη λόγω προγραμματι¬ 
σμού και προετοιμασίας για την εφαρμογή του προγράμ¬ 
ματος. 

Οι παραπάνω δαπάνες θα καλυφθούν από τους ακό¬ 
λουθους φορείς και ΚΑΕ που αναλύονται ως εξής: 

α. Οι αμοιβές επιτροπών Κάρτας Αναπηρίας θα βαρύ¬ 
νουν τον Φ 15/220, ΚΑΕ 0515 «Αποζημίωση ή έξοδα κίνη¬ 
σης για συμμετοχή σε συμβούλια, επιτροπές και ειδικά 
συνεργεία ελέγχου» και θα είναι για κάθε ένα έτος, 1999, 
2000, 2001,720.000.000 δρχ. και 2002,2003 288.000.000 
δρχ. 

β. Οι δαπάνες εκτύπωσης εντύπων μηχανογράφηση - 
δημιουργία αρχείου θα βαρύνουν το Φ 15/110 ΚΑΕ 0815 
«Μισθώματα μη/νικού και λοιπού εξοπλισμού» και θα είναι 
για κάθε ένα έτος, 1999,2000 και 200150.000.000 δρχ. και 
2002, 2003 20.000.000 δρχ. 

γ. Οι δαπάνες για την εκτύπωση της Κάρτας Αναπηρίας, 
πλαστικοποίηση, ταχυδρομική αποστολή θα βαρύνουν 
τον Φ 15/220, ΚΑΕ 0873 «Αμοιβές νομικών προσώπων» και 
θα είναι για κάθε ένα έτος 1999,2000 33.330.000 δρχ. και 
2002,2003 16.000.000 δρχ. Η υλοποίηση του έργου θαγί¬ 
νει με τις διατάξεις του Ν. 2362/1995 «περί Δημοσίου 
Λογιστικού, ελέγχου και δαπανών του κράτους και άλλες 
διατάξεις» (ΦΕΚ 247Α71995). 

6. Τη γνωμοδότηση υπ’ αριθ. 152/1998 (3.3.98) Πρακτι¬ 
κό Συνεδριάσεως του Ε’ τμήματος του Συμβουλίου της 
Επικράτειας με πρόταση των Υπουργών Υγείας Πρό¬ 
νοιας, Εσωτερικών, Δημόσιας Διοίκησης και Αποκέντρω¬ 
σης, Εθνικής Οικονομίας, Εργασίας και Κοινωνικών 


Ασφαλίσεων, Εμπορικής Ναυτιλίας, Δημόσιας Τάξης και 
του Υφυπουργού Οικονομικών. 

Άρθρο 1 
Γενικά 

Η πιστοποίηση της αναπηρίας του ατόμου και του βαθ¬ 
μού αυτής, εκτός του στρατιωτικού προσωπικού των 
Ενόπλων Δυνάμεων, γίνεται από επιτροπές που συγκρο¬ 
τούνται σύμφωνα με το άρθρο 2 του παρόντος. 

Σε κάθε άτομο για το οποίο πιστοποιείται σύμφωνα με 
την παρακάτω διαδικασία ότι έχει αναπηρία 67% και άνω, 
χορηγείται προσωρινή ή ισόβια Κάρτα Αναπηρίας. 

Το συντονισμό και την εποπτεία της διαδικασίας για τη 
χορήγηση Κάρτας Αναπηρίας έχει το Υπουργείο Υγείας - 
Πρόνοιας. 

Άρθρο 2 

Συγκρότηση - Λειτουργία Επιτροπών 

1. Σε όλα τα Νοσηλευτικά Ιδρύματα του Εθνικού 
Συστήματος Υγείας (Ε.Σ.Υ.) που έχουν υπαχθεί στις δια¬ 
τάξεις του Ν.Δ. 2592/1953, συγκροτούνται κάθε έτος με 
αποφάσεις των Γ ενικών Γ ραμματέων Περιφέρειας, ύστε¬ 
ρα από προτάσεις των Επιστημονικών Επιτροπών των 
Νοσοκομείων, Τριμελείς Επιτροπές Ιατρών, απ’ όλες τις 
βαθμίδες του Ε.Σ.Υ. ανά ιατρικό τομέα με τους αναπλη¬ 
ρωτές τους, ονομαζόμενες Πρωτοβάθμιες Επιτροπές πι¬ 
στοποίησης αναπηρίας για τη χορήγηση Κάρτας Αναπη¬ 
ρίας. 

Η Επιτροπή εφόσον κρίνει απαραίτητο μπορεί να ζητή¬ 
σει γνώμη εξειδικευμένου ιατρού του Ε.Σ.Υ. ως συμπλη¬ 
ρωματικό στοιχείο για την κρίση της. 

Πρόεδρος της Τριμελούς Επιτροπής ιατρών είναι ο έ- 
χωντον ανώτερο βαθμό και σε περίπτωση ισοβαθμίδας ο 
αρχαιότερος. Σε περίπτωση που για διάφορους λόγους, 
δενπροτείνονται ιατροί από την Επιστημονική Επιτροπή, 
τότε προτάσεις υποβάλλονται από τα Δ.Σ. των 
Νοσοκομείων. Οι Επιτροπές συνεδριάζουν 4 τουλάχιστον 
φορές το μήνα. 

2. Έργο των ανωτέρω επιτροπών είναι η επανεξέταση ό- 
λωντων ατόμων με μόνιμη ή προσωρινή αναπηρία, καθώς 
και η εξέταση νέων αιτήσεων. 

Οι επιτροπές αυτές μετά από ιατρική εξέταση του ανα¬ 
πήρου και εκτίμηση των τυχόν υποβληθέντων σχετικών δι- 
καιολογητικών, εκδίδουν γνωματεύσεις στις οποίες θα 
περιγράφεται λεπτομερώς η πάθηση, το είδος της ανα¬ 
πηρίας, το ποσοστό αυτής, αν είναι μόνιμη ή προσωρινή, 
βάσει των κριτηρίων που ορίζονται από την κοινή απόφα¬ 
ση των Υπουργών Υγείας - Πρόνοιας, Εργασίας και 
Κοινωνικών Ασφαλίσεων που προβλέπεται από την παρά¬ 
γραφο 3 του άρθρου 4 του Ν. 2430/1996, όπως ισχύει με¬ 
τά την αντικατάστασή του από το άρθρο 23 του Ν. 
2556/97. Σε περίπτωση προσωρινής αναπηρίας θα πρέπει 
να αναφέρεται η ημερομηνία λήξεωςτης ισχύος. 

Η ανωτέρω γνωμάτευση επέχει θέση πιστοποιητικού, 
φέρει αριθμό πρωτοκόλλου της Ειδικής Γραμματείας της 
παρ. 5 του παρόντος άρθρου, εκδίδεται εις τριπλούν και 
θεωρείται από τον Διοικητικό Διευθυντή του Νοσοκο¬ 
μείου. 

Το ανωτέρω πιστοποιητικό προσκομίζεται στις οικείες 
Διευθύνσεις ή Τμήματα Κοινωνικής Πρόνοιας των Νομαρ¬ 
χιακών Αυτοδιοικήσεων (Ν.Α.), που εκδίδουν σχετικές α¬ 
ποφάσεις για τη χορήγηση Κάρτας Αναπηρίας. 

3. Σε περιπτώσεις συνδυασμένων παθήσεων ή βλαβών 

που ανάγονται στην αρμοδιότητα του ίδιου ιατρικού το¬ 
μέα, το τελικό ποσοστό αναπηρίας καθορίζεται από τις 
παραπάνω επιτροπές, με βάση την κοινή υπουργική από¬ 
φαση της προηγούμενης παραγράφου. Στις περιπτώσεις 
συνδυασμένων παθήσεων ή βλαβών, που εμπίπτουν στην 
αρμοδιότητα περισσότερων ιατρικών τομέων εκδίδεται 
κοινή γνωμάτευση από τα μέλη των επιτροπών των δια¬ 
φορετικών τομέων, βάσει των επιμέρους γνωματεύσεων 
και προσδιορίζεται το τελικό ποσοστό αναπηρίας. 

4. Στα Περιφερειακά Νοσοκομεία της έδρας της 
Περιφέρειας, συγκροτούνται με απόφαση του Περιφε¬ 
ρειάρχη κατόπιν εισήγησης της Επιστημονικής Επιτρο¬ 
πής των Νοσοκομείων αυτών, εκτός των Τριμελών 
Επιτροπώντης παργράφου 1 του άρθρου 2του παρόντος 
Π.Δ., Τριμελείς Επιτροπές ανά ιατρικό τομέα, από ια¬ 
τρούς Διευθυντές και εν ελλείψει αυτών από ιατρούς 
Επιμελητές Α’, ομαζόμενες Δευτεροβάθμιες Επιτροπές 
πιστοποίησης αναπηρίας για τη χορήγηση Κάρτας Ανα¬ 
πηρίας. 

Έργο των Επιτροπών είναι, η εξέταση ενστάσεων κατά 
των γνωματεύσεων των Πρωτοβάθμιων Επιτροπών πι¬ 
στοποίησης αναπηρίας της παραγράφου 2, του άρθρου 2 
του παρόντος Π.Δ. Στην προκειμένη περίπτωση η γνωμά¬ 
τευση της Δευτεροβάθμιας Επιτροπής αποτελεί το ποι- 
στοποιητικό για την έκδοση Κάρτας Αναπηρίας. 

Σε περιπτώσεις ενστάσεων που αφορούν το τελικό πο¬ 
σοστό αναπηρίας συνδυασμένων παθήσεων ή βλαβών, α¬ 
κολουθείται η διαδικασία που προβλέπεται στην παρά¬ 
γραφο 3 του άρθρου 2 του παρόντος Π.Δ. Ενστάσεις κα¬ 
τά των γνωματεύσεων - πιστοποιητικών των Πρωτοβάθ¬ 
μιων Επιτροπών, μπορούν να υποβάλλουν εκτός των εν¬ 
διαφερομένων ατόμων και οι υπηρεσίες Πρόνοιας των 
Νομαρχιακών Αυτοδιοικήσεων (Δ/νσεις ή Τμήματα Κοι¬ 
νωνικής Πρόνοιας). Οι ενστάσεις υποβάλλονται στις επι¬ 
τροπές της παρούσας παραγράφου, εντός δεκαπέντε 
(15) ημερών από την κοινοποίηση ή την με άλλο τρόπο 
πλήρη γνώση της γνωμάτευσης. 

5. α. Σε περιπτώσεις αδυναμίας συγκρότησης των 
Πρωτοβαθμίων Επιτροπών στα Νοσοκομεία του Ε.Σ.Υ. 
που ανήκουν στη χωρική αρμοδιότητα της Νομαρχιακής 
Αυτοδιοίκησης, λόγω έλλειψης ιατρών διαφόρων ειδικο¬ 
τήτων που απαιτούνται ως μέλη της επιτροπής να κρίνουν 
την αναπηρία, τότε είναι δυνατόν να παραπέμπεται το πε- 
ριστατικιό από τις υπηρεσίες Πρόνοιας, σε ανάλογη επι¬ 
τροπή όμορης ή άλλης Νομαρχιακής Αυτοδιοίκησης. 

β. Για την υποβοήθηση του έργου των Επιτροπών συ- 
στήνεται με απόφαση του Προέδρου του Δ.Σ. του οικείου 
Νοσοκομείου, Ειδική Γραμματεία - από διοικητικούς υ¬ 
παλλήλους - που αναλαμβάνει τη γενική γραμματειακή υ¬ 
ποστήριξη και την τήρηση αρχείου γνωματεύσεων - πι¬ 
στοποιητικών αναπηρίας. 

γ. Σε Νοσοκομεία του Ε.Σ.Υ. άνω των 400 κλινών είναι 
δυνατόν να συγκροτούνται πάνω από μία Πρωτοβάθμια 
Επιτροπή Πιστοποίησης Αναπηρίας, ανάλογα με τις ανά¬ 
γκες που προκύπτουν. 


Άρθρο 3 

Τύπος Κάρτας Αναπηρίας 

1. Στην Κάρτα Αναπηρίας, ισόβια (χρώματος πορτοκα¬ 
λί) ή προσωρινή (χρώματος γκρί) αναγράφεται, ο εκδότης 
της κάρτας (Νομαρχιακή Αυτοδιοίκηση), ο αριθμός μη¬ 
τρώου (Α.Μ.) που περιβλαμβάνει τον κωδικό της Ν.Α. και 
τον αύξοντα αριθμό έκδοσης, το ονοματεπώνυμο, το όνο¬ 


μα πατρός, πρόσφατη φωτογραφία του δικαιούχου, το 
ποσοστό και το είδος της αναπηρίας, ο αριθμός απόφα¬ 
σης της Νομαρχιακής Αυτοδιοίκησης. Γ ια τα άτομα με 
προβλήματα όρασης με ποσοστό αναπηρίας 67% και άνω 
αναγράφεται επιπλέον το επίπεδο όρασης του πάσχο- 
ντος. Στην προσωρινή κάρτα αναπηρίας αναγράφεται ε¬ 
πιπλέον η ημερομηνία λήξης της ισχύος αυτής. 

2. Όλα τα στοιχεία έκδοσης της Κάρτας Αναπηρίας, μη¬ 
χανογραφούνται κατά ενιαίο τρόπο σε εθνικό επίπεδο, με 
μέριμνα του Υπουργείου Υγείας - Πρόνοιας. 

Στο Υπουργό Υγείας και Πρόνοιας αναθέτουμε την δη¬ 
μοσίευση και εκτέλεση του παρόντος Προεδρικού Δια¬ 
τάγματος. 

Αθήνα, 10 Ιουλίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΓΕΦΑΝΟΠΟΥΛΟΣ 


01 ΥΠΟΥΡΓΟΙ 


ΕΣΩΤΕΡΙΚΩΝ. ΔΗΜ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

ΑΛΕΞ. ΠΑΠΑΔΟΠΟΥΛΟΣ 

ΥΦΥΠ. ΟΙΚΟΝΟΜΙΚΩΝ 

ΝΙΚ. ΧΡΙΣΤΟΔΟΥΛΑΚΗΣ 

ΥΓΕΙΑΣ ΚΑΙ ΠΡΟΝΟΙΑΣ 

ΚΩΝΣΓ. ΓΕΙΤΟΝΑΣ 


ΕΘΝΙΚΗΣ ΟΙΚΟΝΟΜΙΑΣ 

ΠΑΝ. ΠΑΠΑΝΤΩΝΙΟΥ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΜΙΛΤ. ΠΑΠΑΪΩΑΝΝΟΥ 

ΕΜΠΟΡΙΚΗΣ ΝΑΥΤΙΛΙΑΣ 

ΣΓΑΥΡ. ΣΟΥΜΑΚΗΣ 


ΔΗΜΟΣΙΑΣ ΤΑΞΗΣ 


ΓΕΩΡ. ΡΩΜΑΙΟΣ 
-Φ- 


ΑΠΟΦΑΣΕΙΣ 

(3) 

Τροποποίηση της αποφ. ΕΝΠΘ 564/5/23.11.95, όπως ι¬ 
σχύει, σχετικά με τη συμμετοχή των πιστωτικών ιδρυ¬ 
μάτων στο μετοχικό κεφάλαιο επιχειρήσεων του χρη¬ 
ματοπιστωτικού τομέα. 

(Συνεδρίαση 1/29.6.98, θέμα 3) 

ΤΡΑΠΕΖΑ ΤΗΣ ΕΛΛΑΔΟΣ 

Η ΕΠΙΤΡΟΠΗ ΤΡΑΠΕΖΙΚΩΝ ΚΑΙ ΠΙΣΤΩΤΙΚΩΝ ΘΕΜΑΤΩΝ 
Αφού έλαβε υπόψη: 

α) την απόφαση της ΕΝΠΘ 564/5/23.11.95 (κεφ. I, πα- 

ράγρ. 1β.) 

β) σχετική εισήγηση της Δ/νσης Νομισματικής Πολιτι¬ 
κής και Τραπεζικών Εργασιών, αποφάσισε: 

Να τροποποιήσει τις σχετικές διατάξεις της παραγρά¬ 
φου 1 (β), του κεφαλαίου I της απόφασης ΕΝΠΘ 564/5/- 
23.11.95, όπως ισχύει, και να καθορίσει τα ακόλουθα: 

1. Τα ανώτατα όρια, μέχρι το ύψος των οποίων δεν α¬ 
παιτείται έγκριση της Τράπεζας της Ελλάδος για την αύ¬ 
ξηση υφισταμένης συμμετοχής των πιστωτικών ιδρυμά¬ 
των σε επιχειρήσεις του χρηματοπιστωτικού τομέα (ε- 
δαφ. (ί) και (ϋ) της ως άνω παραγράφου), αναπροσαρ-, 
μόζονται ως εξής: 

Από 1% σε 2% των ιδίων κεφαλαίων του πιστωτικού ι¬ 
δρύματος και από το ποσό των δρχ. 200.000.000 στο πο¬ 
σό των δρχ. 700.000.000, ανπστοίχως. 

2. Στις περιπτώσεις αύξησης του ποσοστού υφιστάμε¬ 
νης άμεσης και έμμεσης ειδικής συμμετοχής των πιτωτι- 
κών ιδρυμάτων στο μετοχικό κεφάλαιο επιχειρήσεων του 
χρηματοπιστωτικού τομέα μέχρι πέντε (5) ποσοστιαίες 
μονάδες, κατ’ ανώττο όριο εντός κάθε ημερολογιακού έ¬ 
τους, δεν απαιτείται προηγούμενη έγκριση της Τράπεζας 
της Ελλάδος, εφόσον τα αντίστοιχα ποσά δεν υπερβαί- 

νουν τα όρια της παράγρ. 1β της απόφ. ΕΝΠΘ 564/5/- 
23.11.95, όπως τροποποιείται με την παράγρ. 1 της πα¬ 
ρούσας. 

Κατά τα λοιπά οι διατάξεις της απόφασης ΕΝΠΘ 564/- 
5/23.11.95, όπως ισχύουν, παραμένουν αμετάβλητες. 

Από τις διατάξεις της παρούσας απόφασης δεν προκύ¬ 
πτει δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Η Πρόεδρος Τα Μέλη Η Γραμματέας 

Ακριβές Αντίγραφο 

Αθήνα, 7 Ιουλίου 1998 

Η Γραμματέας 
Μ. ΚΑΡΑΜΠΕΛΑ 
-♦- 

(4) 

Έγκριση ίδρυσης Γ ραφείου Αντιπροσωπείας της Εθνικής 
Τράπεζας Επενδύσεων Βιομηχανικής Ανατττύξεως ΑΕ 
στο Βουκουρέστι της Ρουμανίας. 

(Συνεδρίαση 1/29.6.98, θέμα 4) 

ΤΡΑΠΕΖΑ ΤΗΣ ΕΛΛΑΔΟΣ 

Η ΕΠΙΤΡΟΠΗ ΤΡΑΠΕΖΙΚΩΝ ΚΑΙ ΠΙΣΤΩΤΙΚΩΝ ΘΕΜΑΤΩΝ 
Αφού έλαβε υπόψη: 

α) το από 23.3.98 (ΑΠ 18754) έγγραφο της Εθνικής 
Τράπεζας Επενδύσεων Βιομηχανικής Αναπτύξεως Α.Ε., 
β) το άρθρο 12 παράγρ. 1, του Ν. 2076/92 περί εγκατά¬ 
στασης Ελληνικών Πιστωτικών Ιδρυμάτων σε τρίτες χώ¬ 
ρες, 

γ) την από 30.4.98 (ΑΠ 18944) σχετική εισήγηση της 
Διεύθυνσης της Γενικής Επιθεώρησης Τραπεζών της 

Τράπεζας της Ελλάδος, αποφάσισε: 

να εγκρίνει την ίδρυση απάτην Εθνική Τράπεζα Επενδύ¬ 
σεων Βιομηχανικής Αναπτύξεως ΑΕ (ΕΤΕΒΑ), Γραφείου 
Αντιπροσωπείας στο Βουκουρέστι της Ρουμανίας μετους 
ακόλουθους όρους και προϋποθέσεις: 

α) Το Γραφείο Αντιπροσωπείας δεν επιτρέπεται να α¬ 
σκεί τραπεζικές εργασίες οποιοσδήποτε μορφής. 

β) η ΕΤΕΒΑ θα κοινοποιήσει στην Τράπεζα της Ελλάδος 
την έγκριση των εποπτικών αρχών της Ρουμανίας για τη 
λειτουργία του Γ ραφείου Αντιπροσωπείας. 

γ) Μέσα σε δεκάπεντε (15) ημέρες από την έναρξη λει¬ 
τουργίας του ανωτέρω Γ ραφείου, η ΕΤΕΒΑ θα την αναγ¬ 
γείλει στην Τράπεζα Ελλάδος (Δ/νση Νομισματικής 
Πολιτικής και Τραπεζικών Εργασιών) προσδιορίζοντας 
την ακριβή ταχυδρομική διεύθυνση του τόπου εγκατά¬ 
στασής του καθώς και την ταυτότητα των προσώπων που 
θα είναι υπεύθυνα για την λειτουργία του. 

Από την παρούσα απόφαση δεν προκαλείται δαπάνη σε 
βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Η Πρόεδρος Τα Μέλη Η Γραμματέας 

Ακριβές αντίγραφο 

Αθήνα, 7 Ιουλίου 1998 

Η Γ ραμματέας 
Μ. ΚΑΡΑΜΠΕΛΑ 


(5) 

Έγκριση ίδρυσης Γ ραφείου Αντιπροσωπείας της Εθνικής 
Τράπεζας Επενδύσεων Βιομηχανικής Αναπτύξεως ΑΕ 
στο Βελιγράδι της Ομοσπονδιακής Δημοκρατίας της 
Γιουγκοσλαβίας. 

(Συνεδρίαση 1/29.6.98, θέμα 5) 

ΤΡΑΠΕΖΑ ΤΗΣ ΕΛΛΑΔΟΣ 

Η ΕΠΙΤΡΟΠΗ ΤΡΑΠΕΖΙΚΩΝ ΚΑΙ ΠΙΣΤΩΤΙΚΩΝ ΘΕΜΑΤΩΝ 
Αφού έλαβε υπόψη: 

α) το από 23.3.98 (ΑΠ 18753) έγγραφο της Εθνικής 
Τράπεζας Επενδύσεων Βιομηχανικής Αναπτύξεως Α.Ε., 
β) το άρθρο 12 παράγρ. 1, του Ν. 2076/92 περί εγκατά¬ 
στασης Ελληνικών Πιστωτικών Ιδρυμάτων σε τρίτες χώ¬ 
ρες, 

γ) την από 30.4.98 (ΑΠ 18944) σχετική εισηγηση της 
Διεύθυνσης της Γενικής Επιθεώρησης Τραπεζών της 
Τράπεζας της Ελλάδος, αποφάσισε: 

να εγκρίνει την ίδρυση από την Εθνική Τράπεζα Επεν¬ 
δύσεων Βιομηχανικής Αναπτύξεως Α.Ε. (ΕΤΕΒΑ), Γρα¬ 
φείου Αντιπροσωπείας στο Βελιγράδι της Ομοσπον¬ 
διακής Δημοκρατίας της Γιουγκοσλαβίας με τους ακό¬ 
λουθους όρους και προϋποθέσεις: 

α) Το Γραφείο Αντιπροσωπείας δεν επιτρέπεται να α¬ 
σκεί τραπεζικές εργασίες οποιοσδήποτε μορφής. 

β) η ΕΤΕΒΑ θα κοινοποιήσει στην Τράπεζα της Ελλάδος 
την έγκριση των εποπτικών αρχών της Ομοσπονδιακής 
Δημοκρατίας της Γ ιουγκοσλαβίας για τη λειτουργία του 
Γ ραφείου Αντιπροσωπείας. 

γ) Μέσα σε δεκάπεντε (15) ημέρες από την έναρξη λει¬ 
τουργίας του ανωτέρω Γραφείου, η ΕΤΕΒΑ θα την αναγ¬ 
γείλει στην Τράπεζα Ελλάδος (Δ/νση Νομισματικής Πο¬ 
λιτικής και Τραπεζικών Εργασιών) προσδιορίζοντας την 
ακριβή ταχυδρομική διεύθυνση του τόπου εγκατάστασής 
του καθώς και την ταυτότητα των προσώπων που θα είναι 
υπεύθυνα για την λειτουργία του. 

Από την παρούσα απόφαση δεν προκαλείται δαπάνη σε 
βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Η Πρόεδρος Τα Μέλη Η Γ ραμματέας 

Ακριβές Αντίγραφο 

Αθήνα, 7 Ιουλίου 1998 

Η Γραμματέας 
Μ. ΚΑΡΑΜΠΕΛΑ 
-♦- 

( 6 ) 

α) Σύσταση Ανώνυμης Εταιρείας Πρακτορείας Επιχειρη¬ 
ματικών Απαιτήσεων υπό την επωνυμία «Λαϊκή ΡαοΙο- 
γΙπ 9 Ανώνυμη Εταιρεία Πρακτορείας Επιχειρηματικών 
Απαιτήσεων» και β) συμμετοχή της Ευρωπαϊκής 
Λαϊκής Τράπεζας ΑΕ στο μετοχικό κεφάλαιο της υπό 
σύσταση εταιρείας. 

(Συνεδρίαση 1/29.6.1998, θέμα 9) 

ΤΡΑΠΕΖΑ ΤΗΣ ΕΛΛΑΔΟΣ 

Η ΕΠΙΤΡΟΠΗ ΤΡΑΠΕΖΙΚΩΝ ΚΑΙ ΠΙΣΤΩΤΙΚΩΝ ΘΕΜΑΤΩΝ 
Έχοντας υπόψη: 

α. Το Ν. 1905/15.11.90 «για τη σύμβαση πρακτορείας ε¬ 
πιχειρηματικών απαιτήσεων και άλλες διατάξεις» όπως 



ΕΦΗΜΕΡΕ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΠΡΩΤΟ) 


2699 


τροποποιήθηκε ως προς την παράγρ. 3 του άρθρου 4 από 
το Ν. 2232/29.8.94. 
β. Τη ΠΔ/ΤΕ 2168/8.1.93, όπως ισχύει, 
γ. Την απόφαση ΕΝΠΘ 564/5/23.11.95, όπως ισχύει, πε¬ 
ρί «συμμετοχής των πιστωτικών ιδρυμάτων στο μετοχικό 
κεφάλαιο επιχειρήσεων του χρηματοπιστωτικού τομέα». 

γ. Το από 2.4.98 (ΑΠ 18784) έγγραφο της Ευρωπαϊκής 
Λαϊκής Τράπεζας ΑΕ με το οποίο ζητείται η έγκριση για τη 
σύσταση εταιρείας πρακτορείας επιχειρηματικών απαι¬ 
τήσεων το μετοχικό κεφάλαιο της οποίας θα καλυφθεί κα¬ 
τά ποσοστό 50%, απάτην ως άνω Τράπεζα. 

ε. Σχετικό εισηγητικό σημείωμα των Διευθύνσεων 
Νομισματικής Πολιτικής και Τραπεζικών Εργασιών και 
Γενικής Επιθεώρησης Τραπεζών, αποφάσισετα εξής: 
Εγκρίνεται: 

1. Η παροχή άδειας για την ίδρυση και λειτουργία 
Ανώνυμης Εταιρείας Πρακτορείας Επιχειρηματικών Απαι¬ 
τήσεων υπό την επωνυμία «Λαϊκή Ρ30ΐοπη9 Ανώνυμη 


Εταιρεία Πρακτορείας Επιχειρηματικών Απαιτήσεων» η 
λειτουργία και δραστηριότητα της οποίας θα διέπεται α¬ 
πό τις διατάξεις του Ν. 1905/15.11.90, όπως ισχύει. 

2.Η διάθεση κεφαλαίων μέχρι ποσού δραχμών πεντα- 
κοσίων εκατομμυρίων (δρχ. 500.000.000) από την Ευ¬ 
ρωπαϊκή Λαϊκή Τράπεζα ΑΕ για την κατά τα ως άνω συμ¬ 
μετοχή της με ποσοστό 50% στο μετοχικό κεφάλαιο της 
ως άνω εταιρείας. 

Από τις διατάξεις της παρούσας απόφασης δεν προκύ¬ 
πτει δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα Μέλη Η Γραμματέα 1 

Ακριβές Αντίγραφο 
Αθήνα, 7 Ιουλίου 1998 

Η Γραμματέας 
Μ. ΚΑΡΑΜΠΕΛΑ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1.ΕΧ 223211 ΥΡΕΤ <3Β * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188. 1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κόρινθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651)21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 


* Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω τιροσαυξηση 100 δρχ. ανά βσελιδο ή μέρος αστού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 


Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

Β' (Υπουργικές αποφάσεις κ.λπ.) 

70.000 - 

3.500 

Π (Διορισμοί, απολύσεις κ.λπ. Δημ. Υπαλλήλων) 

15.000 » 

750 

Δ' (Απαλλοτριώσεις, πολεοδομία κ.λπ.) 

70.000 » 

3.500 

Αναπτυξιακών Πράξεων (Τ.Α.Π.Σ.) 

30.000 » 

1.500 

Ν.ΠΑΛ. (Διορισμοί κ.λπ. προσωπικού Ν.Π.Δ.Δ.) 

15.000 - 

750 

Παράρτημα ( Πίνακες επιτυχόντων διαγωνισμών κ.τλ.) 

5.000 » 

250 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 - 

500 

Ανωτάτου Ειδικού Δικαστηρίου (Α.Ε.Δ.) 

3.000 - 

150 

Προκηρύξεων Α.Σ.Ε.Π. 

10.000 » 

500 

Ανωνύμων Εταιρειών & Ε.Π.Ε. 

250.000 » 

12.500 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 - 

12.500 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπό) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

|* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αστών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχοι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 Ί 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






















